Document ID: 32006D0756

POLIITIKA- JA JULGEOLEKUKOMITEE OTSUS DARFUR/4/2006,
24. oktoober 2006,
millega nimetatakse ELi politseiüksuse juhi/Euroopa Liidu eriesindaja Sudaanis politseinõunik
(2006/756/ÜVJP)
POLIITIKA- JA JULGEOLEKUKOMITEE,
võttes arvesse Euroopa Liidu lepingut, eriti selle artikli 25 kolmandat lõiku,
võttes arvesse nõukogu 18. juuli 2005. aasta ühismeedet 2005/557/ÜVJP Aafrika Liidu missiooni Sudaani Darfuri piirkonnas toetava Euroopa Liidu tsiviil-sõjalise toetustegevuse kohta, (1) eriti selle artiklit 4,
ning arvestades järgmist:
(1)
Nõukogu võttis 5. juulil 2006 vastu ühismeetme 2006/468/ÜVJP, millega uuendati ja muudeti Sudaani määratud Euroopa Liidu eriesindaja volitusi. (2)
(2)
ELi eriesindaja tagab muu hulgas liidu osaluse koordineerituse ja ühtsuse Aafrika Liidu missioonis Sudaani Darfuri piirkonnas (AMIS). ELi eriesindaja alluvuses olev ELi Addis Abeba koordineerimisüksus, mille koosseisu kuuluvad poliitiline nõunik, sõjaline nõunik ja politseinõunik, juhib vastavalt ühismeetme 2005/557/ÜVJP artikli 5 lõikele 2 igapäevast tegevuse koordineerimist kõigi asjaomaste ELi osalejate ning Addis Abebas asuva, Aafrika Liidu käsuliinis oleva administratiivkontrolli ja juhtimiskeskusega (AKJK), et tagada ELi ühtne ning õigeaegne toetus missioonile AMIS.
(3)
Euroopa Liidu eriesindaja politseinõunik, kes on samuti ELi politseiüksuse juht, vastutab ELi politseialase toetustegevuse igapäevase koordineerimise juhtimise eest. ELi politseiüksuse juht/politseinõunik vastutab toetustegevuse politseikomponendi igapäevase juhtimise eest ning personali ja distsiplinaarküsimuste eest.
(4)
Peasekretär/kõrge esindaja tegi Euroopa Liidu eriesindaja soovitusel ettepaneku nimetada Åke ROGHE ELi politseiüksuse juhiks/Euroopa Liidu eriesindaja politseinõunikuks.
(5)
Nõukogu volitas ühismeetme 2005/557/ÜVJP artikli 4 kohaselt poliitika- ja julgeolekukomiteed nimetama ELi politseiüksuse juhi/Euroopa Liidu eriesindaja politseinõuniku,
ON TEINUD JÄRGMISE OTSUSE:
Artikkel 1
Käesolevaga nimetatakse Åke ROGHE ELi politseiüksuse juhiks/Euroopa Liidu eriesindaja Sudaanis politseinõunikuks.
Artikkel 2
Käesolev otsus jõustub 1. novembril 2006.
Brüssel, 24. oktoober 2006

Labels: 5
10
13
9
18
15